ઉલ્લેખનીય છે કે, દેશમાં વરસાદની શરૂઆત નિયત સમય કરતા 3 દિવસ વહેલા જ શરૂ થઇ જતા,ખેડૂતો પણ ગેલમાં આવી ગયા હતા, જો કે,ગુજરાતના હજી કેટલાક પ્રદેશોમાં છૂટાછવાયા ઝાપટા જ પડતા જગતનો તાત મુંજાયો છે અને વરસાદ ઝડપથી આવે તેવું ઇચ્છી રહ્યો છે. આજરોજ આવેલ સમાચાર મુજબ અરબ સાગરમાં અપરએર સાઈક્લોનિક સરર્ક્યુલેશન સર્જાયું છે. આ સરર્ક્યુલેશનને પગલે આગામી સમયગાળામાં દક્ષિણ ગુજરાતના દરિયા કાંઠાના વિસ્તારોમાં ધોધમાર વરસાદ આવવાની સંભાવના રહેલી છે.